钦定古今图书集成/明伦汇编/氏族典/第412卷 > 杜让能
## 钦定古今图书集成/明伦汇编/氏族典/第412卷 > 杜让能

按《唐书杜如晦传》：“如晦五世孙元绛，元绛子审权，审
权子让能，字群懿，擢进士第，以长安尉为集贤校理，
进兵部员外郎。僖宗狩蜀，奔谒行在，迁中书舍人。方
关东兵兴，书诏丛浩，让能思精敏，处事值机，无所遗
算。帝倚重之，从还京师，再迁兵部尚书。朱玫兵逼乘
舆，帝走宝鸡，独让能从。帝次褒中，擢兵部侍郎同中”
书门下平章事。京师平，进中书侍郎。昭宗立，进尚书
左仆射，累进太尉。李茂贞守凤翔，恃功不奉法，上章
语悖慢，帝怒，诏让能计议，让能谏，帝不可。景德二年，
以嗣覃王为招讨使，赴镇，茂贞悉兵迎战，覃王败，让
能贬雷州司户，茂贞驻兵请必杀之，乃赐死。弟彦林，
官御史中丞；弘徽，户部侍郎，皆及诛。子光乂，次子晓，
不复仕。晓入梁，贵显于世。